ไฟแนนซ์ทูเดย์
ปัญหาการคืนภาษีบริษัท เชฟรอน (ประเทศไทย) ทำให้เก้าอี้ผู้บริการกระทรวงการคลังหลายคนอาจสะเทือน เมื่อ อภิศักดิ์ ตันติวรวงศ์ รมว.คลัง สั่งตั้งกรรมการสอบข้อเท็จจริงว่าเรื่องนี้เกิดขึ้นได้อย่างไร มีที่มาที่ไปจากไหน ที่สำคัญมีใครเกี่ยวข้องกับเรื่องนี้บ้าง
17 พ.ย. 2559

ปัญหาการคืนภาษีบริษัท เชฟรอน (ประเทศไทย) ทำให้เก้าอี้ผู้บริการกระทรวงการคลังหลายคนอาจสะเทือน เมื่อ อภิศักดิ์ ตันติวรวงศ์ รมว.คลัง สั่งตั้งกรรมการสอบข้อเท็จจริงว่าเรื่องนี้เกิดขึ้นได้อย่างไร มีที่มาที่ไปจากไหน ที่สำคัญมีใครเกี่ยวข้องกับเรื่องนี้บ้าง
พร้อมกันนี้ก็ได้ส่งเรื่องให้คณะกรรมการกฤษฎีกาตีความว่า การขอคืนภาษีดังกล่าวถูกต้องหรือไม่
เดิมที่เมื่อปัญหาการคืนภาษีบริษัท เชฟรอน รอบใหม่ หลายฝ่ายพุ่งเป้าไปที่ สมชัย สัจจพงษ์ ปลัดกระทรวงการคลัง ที่เคยนั่งเป็นอธิบดีกรมศุลกากรรอบ 2 ตอนปี 2557 เป็นคนอนุมัติเรื่องนี้และอาจจะต้องรับผิดไปเต็มๆ
อย่างไรก็ตามปรากฏว่าเรื่องการคืนภาษีบริษัท เชฟรอน อนุมัติครั้งแรกปี 2554 ส่งผลให้ตอนนี้ผู้บริหารกรมศุลกากรที่เกี่ยวข้องกับเรื่องนี้เริ่มนั่งไม่ติดว่าหวยจะออกที่ใคร และตั้งแต่ปี 2554 ถึงปัจจุบัน กรมศุลกากรมีอธิบดีแล้วถึง 6 คน จะต้องรับผิดชอบเรื่องนี้หรือไม่
ทั้งหมดต้องลุ้นระทึกคณะกรรมการกฤษฎีกาจะตีความออกมาอย่างไร หากออกมาคืนภาษีไม่ได้ กระทรวงการคลังคงกระเพื่อมหนักอีกครั้ง